
DR.30.10.2003 25 

 

  

 

sebanyak RM500 juta telah disediakan kepada Tabung Pembangunan Kemahiran untuk 
membolehkan lebih ramai calon mengikuti latihan kemahiran.  Garis panduan untuk 
penyediaan pinjaman telah dikaji semula untuk memastikan keberkesanan tabung ini. 

Pertumbuhan ekonomi yang perlahan dalam tempoh kajian semula telah 
mengakibatkan peningkatan jumlah siswazah yang menganggur.  Bagi mengurangkan 
keadaan ini dan mengambil faedah daripada pasaran pekerjaan yang kurang aktif, kerajaan 
telah melancarkan program latihan yang khusus pada tahun 2001 untuk terus mempelbagai 
dan meningkatkan pengetahuan dan kemahiran siswazah tersebut.  Di bawah pakej strategi 
baru dan Bajet 2004 kerajaan telah menyediakan dana tambahan  untuk latihan dan intensif 
cukai ke atas kos yang ditanggung oleh majikan untuk mengambil siswazah ini.   

Untuk terus meningkatkan peluang pekerjaan kepada siswazah, institusi 
pendidikan tinggi akan menggiatkan usaha untuk melengkapkan soft skill mereka seperti 
kebolehan berkomunikasi, kerja berpasukan dan keupayaan menyelesaikan masalah.   

Di hampir semua negara di dunia, kefasihan dalam bahasa Inggeris dianggap 
begitu penting sehingga pembelajaran bahasa ini diberi keutamaan.  Jika kita ingin bersaing 
untuk mendapat pekerjaan, kita juga perlu memberi tekanan yang sama.  Oleh kerana itu 
pelajaran Bahasa Inggeris, Sains dan Matematik ditekankan dan diajar dalam bahasa 
berkenaan.  Penguasaan bahasa-bahasa juga digalakkan.  Dalam zaman ini tiap seorang 
yang ingin kejayaan perlu menguasai sekurang-kurangnya dua bahasa.   

Latihan di tempat kerja akan dijadikan sebahagian penting dalam sistem 
penyampaian latihan untuk memastikan latihan kemahiran lebih berorientasikan keperluan 
pasaran.  Pelaksanaan pendekatan latihan berkembar yang disesuaikan mengikut 
keperluan tempatan akan memastikan kemahiran dan pengetahuan pekerja sentiasa 
dikemas kini untuk menyemai dengan proses pengeluaran yang semakin moden dan 
canggih yang diguna oleh firma.  Pendekatan ini yang membabitkan latihan di institusi 
latihan dan tempat kerja akan menyumbang kepada peningkatan peluang latihan untuk 
lepasan sekolah dan pekerja.   

Pendidikan telah dikenal pasti sebagai industri eksport dan sumber penting kepada 
pendapatan tukaran asing.  Sehubungan dengan ini institusi pengajian tinggi swasta harus 
mewujudkan pengkhususan dalam bidang pengajian tertentu dan mengambil peluang 
daripada usaha untuk menggalakkan Malaysia sebagai pusat pendidikan serantau yang 
unggul.  Kita akan memperkenalkan langkah yang sesuai untuk menggalakkan di kalangan 
institusi pengajian tinggi supaya mereka boleh muncul sebagai universiti utama dan 
terkemuka setanding dengan taraf Cambridge di Britain, Harvard di Amerika Syarikat dan 
Waseda di Jepun.  Empat pejabat penggalakan perkhidmatan telah dibuka untuk 
menyokong inisiatif sektor swasta mendapat pelajar negara asing.  

Tuan Yang di-Pertua, kerajaan akan terus mengamalkan dasar fiskal yang 
berhemat dalam tempoh akhir rancangan.  Disiplin fiskal akan dipertingkatkan dengan 
mengamalkan kawalan kos yang ketat.  Langkah ini adalah bagi mencegah peningkatan 
kos dan memastikan projek pembangunan benar-benar memberi nilaian wang seperti yang 
dibelanjakan.  Tujuan melaksanakan projek pembangunan adalah untuk memberi faedah 
kepada rakyat.  Sementara ia juga dapat menguntungkan kontraktor tetapi tidaklah setinggi 
sehingga merugikan rakyat seperti yang berlaku kepada pembinaan makmal komputer.  

Sehubungan itu kerajaan tidak akan bertolak ansur lagi dengan kontraktor yang 
gagal menyiapkan projek mengikut masa dan mengikut kualiti sebagaimana dipersetujui.  
Kerajaan tidak akan teragak-agak untuk menamatkan kontrak bagi kontraktor yang tidak 
mematuhi syarat serta menyenarai hitam dan menghalang mereka daripada menyertai 
tender di masa hadapan.  Ini adalah bagi memastikan - termasuk juga daripada Parti PAS 
[Ketawa].  Ini adalah bagi memastikan hanya mereka yang mempunyai rekod bersih, boleh 
dipercayai dan mampu menyiapkan projek sahaja diberi peluang untuk membuat tawaran 
bagi kontrak kerajaan.   

Sebagai langkah untuk menyekat kenaikan kos projek pembangunan, kerajaan 
telah memutuskan bahawa projek tidak lagi akan dilaksanakan secara rundingan terus 
kecuali projek yang benar-benar perlu dan dalam keadaan tertentu.  Kontrak untuk projek 
pembangunan akan hanya dilaksanakan sama ada secara tender terbuka ataupun terhad 



sebanyak RM500 juta telah disediakan kepada Tabung Pembangunan Kemahiran untuk membolehkan lebih ramai calon mengikuti latihan kemahiran. Garis panduan untuk penyediaan pinjaman telah dikaji semula untuk memastikan keberkesanan tabung ini. Pertumbuhan ekonomi yang perlahan dalam tempoh kajian semula telah mengakibatkan peningkatan jumlah siswazah yang menganggur. Bagi mengurangkan keadaan ini dan mengambil faedah daripada pasaran pekerjaan yang kurang aktif, kerajaan telah melancarkan program latihan yang khusus pada tahun 2001 untuk terus mempelbagai dan meningkatkan pengetahuan dan kemahiran siswazah tersebut. Di bawah pakej strategi baru dan Bajet 2004 kerajaan telah menyediakan dana tambahan untuk latihan dan intensif cukai ke atas kos yang ditanggung oleh majikan untuk mengambil siswazah ini. Untuk terus meningkatkan peluang pekerjaan kepada siswazah, institusi pendidikan tinggi akan menggiatkan usaha untuk melengkapkan soft skill mereka seperti kebolehan berkomunikasi, kerja berpasukan dan keupayaan menyelesaikan masalah. Di hampir semua negara di dunia, kefasihan dalam bahasa Inggeris dianggap begitu penting sehingga pembelajaran bahasa ini diberi keutamaan. Jika kita ingin bersaing untuk mendapat pekerjaan, kita juga perlu memberi tekanan yang sama. Oleh kerana itu pelajaran Bahasa Inggeris, Sains dan Matematik ditekankan dan diajar dalam bahasa berkenaan. Penguasaan bahasa-bahasa juga digalakkan. Dalam zaman ini tiap seorang yang ingin kejayaan perlu menguasai sekurang-kurangnya dua bahasa. Latihan di tempat kerja akan dijadikan sebahagian penting dalam sistem penyampaian latihan untuk memastikan latihan kemahiran lebih berorientasikan keperluan pasaran. Pelaksanaan pendekatan latihan berkembar yang disesuaikan mengikut keperluan tempatan akan memastikan kemahiran dan pengetahuan pekerja sentiasa dikemas kini untuk menyemai dengan proses pengeluaran yang semakin moden dan canggih yang diguna oleh firma. Pendekatan ini yang membabitkan latihan di institusi latihan dan tempat kerja akan menyumbang kepada peningkatan peluang latihan untuk lepasan sekolah dan pekerja. Pendidikan telah dikenal pasti sebagai industri eksport dan sumber penting kepada pendapatan tukaran asing. Sehubungan dengan ini institusi pengajian tinggi swasta harus mewujudkan pengkhususan dalam bidang pengajian tertentu dan mengambil peluang daripada usaha untuk menggalakkan Malaysia sebagai pusat pendidikan serantau yang unggul. Kita akan memperkenalkan langkah yang sesuai untuk menggalakkan di kalangan institusi pengajian tinggi supaya mereka boleh muncul sebagai universiti utama dan terkemuka setanding dengan taraf Cambridge di Britain, Harvard di Amerika Syarikat dan Waseda di Jepun. Empat pejabat penggalakan perkhidmatan telah dibuka untuk menyokong inisiatif sektor swasta mendapat pelajar negara asing. Tuan Yang di-Pertua, kerajaan akan terus mengamalkan dasar fiskal yang berhemat dalam tempoh akhir rancangan. Disiplin fiskal akan dipertingkatkan dengan mengamalkan kawalan kos yang ketat. Langkah ini adalah bagi mencegah peningkatan kos dan memastikan projek pembangunan benar-benar memberi nilaian wang seperti yang dibelanjakan. Tujuan melaksanakan projek pembangunan adalah untuk memberi faedah kepada rakyat. Sementara ia juga dapat menguntungkan kontraktor tetapi tidaklah setinggi sehingga merugikan rakyat seperti yang berlaku kepada pembinaan makmal komputer. Sehubungan itu kerajaan tidak akan bertolak ansur lagi dengan kontraktor yang gagal menyiapkan projek mengikut masa dan mengikut kualiti sebagaimana dipersetujui. Kerajaan tidak akan teragak-agak untuk menamatkan kontrak bagi kontraktor yang tidak mematuhi syarat serta menyenarai hitam dan menghalang mereka daripada menyertai tender di masa hadapan. Ini adalah bagi memastikan- termasuk juga daripada Parti PAS [Ketawa]. Ini adalah bagi memastikan hanya mereka yang mempunyai rekod bersih, boleh dipercayai dan mampu menyiapkan projek sahaja diberi peluang untuk membuat tawaran bagi kontrak kerajaan. Sebagai langkah untuk menyekat kenaikan kos projek pembangunan, kerajaan telah memutuskan bahawa projek tidak lagi akan dilaksanakan secara rundingan terus kecuali projek yang benar-benar perlu dan dalam keadaan tertentu. Kontrak untuk projek pembangunan akan hanya dilaksanakan sama ada secara tender terbuka ataupun terhad.